Lav et referat af nedenstående tekst:

Tekst:
De seneste dages omtale af Hobro-psykiateren Arne Mejlhed, har helt naturligt skabt usikkerhed hos de patienter, der har været i behandling og blandt deres pårørende Patienterne kan være bekymrede for, om de har fået den rette diagnose og behandling, herunder om den medicin de har fået har været den rigtige. På den baggrund har foreningen Bedre Psykiatri kraftigt efterspurgt hjælp fra Region Nordjylland, blandt andet ved at efterlyse en hotline, hvor patienterne kan henvende sig. - I Psykiatrien i Region Nordjylland anerkender vi, at mange patienter kan være usikre og have behov for afklaring. Helt i overensstemmelse med regionens udmelding er vi klar til at modtage patienter, der efter eget ønske bliver henvist fra egen læge, oplyser cheflæge Morten Kjølbye, Psykiatrien i Region Nordjylland. Regionen har dog ikke efterkommet forslaget om en hotline, hvor der kunne ringes og få rådgivning. - Vi kan godt forstå tanken om en hotline, men vi mener ikke det er hensigtsmæssigt at vurdere behandlingen af psykiatripatienter over telefonen, siger cheflæge Morten Kjølbye til TV2/Nord. I stedet skal bekymrede patienter gå til deres egen læge og blive visiteret til en ny vurdering. Det kan enten være ved en privatpraktiserende psykiater eller ved regionen. I regionens voksenpsykiatri er der generelt ikke lange ventetider, så patienterne vil indenfor en rimelig tidshorisont kunne blive vurderet af en psykiater. - Vi er klar til at tage godt imod dem, siger Morten Kjølbye.

Referat:
Psykiatrien i Region Nordjylland er parat til at hjælpe de patienter, der er nervøse over, om de har fået den rette behandling ved psykiater Arne Mejlhede